NSE
ఏడాదిలోపే ఎన్‌ఎస్‌ఇ ఐపిఒ
న్యూఢిల్లీ,జూన్‌ 7: నేషనల్‌ స్టాక్‌ ఎక్ఛేంజి ఐపిఒ ఈ ఏడాదిలోపు పూర్తవుతుందని, కొన్ని పెండింగ్‌ అంశాలను పరిశీలించి పరిష్కరిస్తున్నట్లు కంపెనీ ఛైర్మన్‌ అశోక్‌ చావ్లా ఎక్ఛేంజికి నివేదిక ఇచ్చారు. దేశంలోనే అతిపెద్ద ఎక్ఛేంజిగా ఉన్న ఎన్‌ఎస్‌ఇ గత ఏడాది డిసెంబరులతోనే ఐపిఒకు ప్రణాళిక వేసింది.చ సుమారు 100 కోట్ల డాలర్ల నిధులను సమీకరించాలని నిర్ణయించింది. అయితే సెబి ఇంకా ఆమోదం అనుమతులు ఇవ్వాల్సి ఉంది. కొంతమంది బ్రోకర్లు అక్రమ మార్గాల్లో సెర్వర్లకు చేరువ అయి ట్రేడింగ్‌ పద్ధతుల్లో అక్రమాలకు పాల్పడినటుల వచ్చిన అభియోగాలపై సెబి దర్యాప్తుచేస్తోంది.
ఎన్‌ఎస్‌ఇ వచ్చే సిఇఒగా విక్రమ్‌ లిమాయే నియామకాన్ని కూడా సెబి ఆమోదించాల్సి ఉంది. సెబీలో పెండింగ్‌లో ఉన్న కొన్ని అంశాలను పరిష్కరించుకోవాల్సి ఉందని ప్రస్తుతం ఈ దిశగా చర్యలు తీసుకుంటున్నట్లు చావ్లా వివరించారు. ఇవన్నీ పూర్తయిన వెంటనే ఐపిఒకు మార్గం ఏర్పడుతుందని, ఈ కేలండర్‌ సంవత్సరం ముగిసేలోపు ఐపిఒకు రావచ్చని చావ్లా అన్నారు. సెబి ఛైర్మన్‌ అజ§్‌ు త్యాగి ఎన్‌ఎస్‌ఇ గుజరాత్‌లో ఏర్పాటుచేసిన అంతర్జాతీయ ఎక్ఛేంజి ప్రారంభోత్సవానికి సైతం హాజరయ్యారు.